Na osnovu člana 30 Zakona o upravljanju otpadom (“Službeni list Crne Gore”, br.34/24 i 92/24), člana 38 stav 1 tačka 4 Zakona o lokalnoj samoupravi (“Službeni list Crne Gore” br. 2/18, 34/19, 38/20, 50/22, 84/22, 81/25 i 98/25), a u vezi sa članom 53 stav 1 tačka 2 Statuta opštine Tuzi ("Službeni list Crne Gore-opštinski propisi" broj 24/19, 51/22, 55/22 i 15/26), Skupština opštine Tuzi, na sjednici održanoj dana 15.07.2026. godine, donijela je


ODLUKU
o pristupanju izradi Lokalnog plana upravljanja komunalnim i neopasnim građevinskim otpadom za teritoriju opštine Tuzi za period 2026.-2029. godine


Član 1
Pristupa se izradi Lokalnog plana upravljanja komunalnim i neopasnim građevinskim otpadom za teritoriju opštine Tuzi za period 2026.-2029. godine (u daljem tekstu: "LPUO"). Izradom LPUO-a doprinijet će se unaprjeđenju oblasti upravljanja otpadom, kao i zaštiti  životne sredine na teritoriji Opštine Tuzi. 

Član 2
Izrada LPUO će se temeljiti na domaćem i međunarodnom zakonodavstvu: Zakonu o upravljanju otpadom ("Službeni list Crne Gore", br. 34/24 i 92/24), Državnom planu upravljanja otpadom za period 2025.-2029. godine i drugim strateškim dokumentima u oblasti zaštite životne sredine.

Član 3
LPUO će izraditi Radna grupa koja će biti formirana posebnim Rješenjem od strane Predsjednika opštine. 
Izrada LPUO -a će biti otvorena za javnost u svim fazama izrade.
Rok za izradu LPUO je 120 dana od dana formiranja Radne grupe.

Član 4
LPUO usvaja Skupština Opštine Tuzi na period do 2029. godine, uz predhodnu saglasnost Ministarstva ekologije, održivog razvoja i razvoja sjevera, u skladu sa članom 30 Zakona o upravljanju otpadom ("Službeni list Crne Gore", br. 34/24 i 92/24).

Član 5
Stručne i administrativne poslove za realizaciju ove odluke obavljat će Sekretarijat za razvoj i projekte, Opštine Tuzi.

Član 6
Ova Odluka stupa na snagu osmog dana od dana objavljivanja u "Službenom listu CG - Opštinski propisi".



Broj: 02-016/26-5681/1
Tuzi,15.07.2026. godine


SKUPŠTINA OPŠTINE TUZI
PREDSJEDNIK
Fadil Kajoshaj

